kalixlouiis/myanmar-wikipedia-corpus huggingface dataset:
စာပေရေးသားခြင်း မဟေသီ၊ ကလျာ၊ စတိုင်သစ်၊ ရတီ၊ ဖက်ရှင်၊ IDEA၊ သပြေ၊ ရုပ်ရှင်အောင်လံ၊ ရွှေအောင်လံ၊ ပေါ်ပြူလာ၊ သတင်းစုံ၊ မိုးမခ၊ FACES၊ YOUTH၊ IMAGE၊ ဂျီအီးစီ၊ ရင်စူးမြား၊ ရွှေပုစွန်၊ ရုပ်ရှင်သစ္စာ၊ ပိတောက်ပွင့်သစ်၊ နရီသစ်၊Beauty Max ၊ ပြစ်မှု၊ မြရည်သီတာ၊ ရတီ၊ Buyer Choice ၊ သောကြာ၊ ရယ်စရာ၊ ရယ်ရွှင်ဖွယ်အောင်လံ၊ ရုပ်ရှင်တေးကဗျာ၊ လင်းလွန်းခင်စာပေအနုပညာမဂ္ဂဇင်းများ၊ Moemaka ၊ သစ်ခက်သံလွင်၊ Freedom wave Online webpages များနှင့် မြန်မာတိုင်းမ်၊ The Voice နေ့စဉ်ထုတ်သတင်းစာများတွင် ဝတ္ထုတို၊အက်ဆေးနှင့် သရော်စာများရေးသားခဲ့သည်။
ရင်စူးမြား Online Magazine တွင် တာဝန်ခံအယ်ဒီတာအဖြစ် ဆောင်ရွက်ခဲ့သည်။
ကိုပေသီးအုန်းပင်တက်နေသည်နှင့် အခြားဝတ္ထုတိုများ(၁၉၈၉ခုနှစ်)၊ ခရမ်းပြာကောင်းကင်(၂၀၀၂ ခုနှစ်) အကြွင်းမဲ့နှင်းဆီ(၂၀၀၂ ခုနှစ်)၊ နာရီတစ်လုံးရဲ့အလျား မဂ္ဂဇင်းဝတ္ထုတိုများ (၂၀၁၇ ခုနှစ်)၊ မြို့ကလေးရဲ့အော်ပရာ အက်ဆေးများ (၂၀၂၀ခုနှစ်) စသည့် စာအုပ်များကို ရေးသားခဲ့ပါသည်။
ရရှိခဲ့သော ဆုတံဆိပ်များ ကိုပေသီးအုန်းပင်တက်နေသည်နှင့် အခြားဝတ္ထုတိုများစာအုပ်သည် ၁၉၈၇ ခုနှစ် စာပေဗိမာန်စာမူဆုပြိုင်ပွဲတွင် ဝတ္ထုတိုပေါင်းချုပ် ပထမဆု ရရှိခဲ့သည်။
မြို့ကလေးရဲ့အော်ပရာ အက်ဆေးစာအုပ်သည် ၂၀၂၀ ခုနှစ် အမျိုးသား စာပေဆု ရသစာတမ်း (အက်ဆေးဆု) ရရှိခဲ့သည်။
မိသားစု ဇနီးမှာ ဒေါ်သန်းနွယ်ဖြစ်ပြီး သားတစ်ယောက်ထွန်းကားခဲ့သည်။
သန်လျင်မြို့တွင် မိသားစုနှင့်အတူ နေထိုင်လျက်ရှိသည်။
ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:အမျိုးသားစာပေဆုရှင်များ။
ဦးစောမောင်အစိုးရသည် ရှစ်လေးလုံးအရေးအခင်း၌ တပ်မတော်မှ နိုင်ငံတော်အာဏာကိုသိမ်းပိုက်ပြီးနောက် နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့ (နဝတ) မှ ဖွဲ့စည်းခဲ့သောအစိုးရဖြစ်သည်။
အစိုးရအဖွဲ့ ၁၉၈၈ စက်တင်ဘာ ၂၀ တွင် ကြေညာချက် ၄/၈၈ ဖြင့် "အုပ်ချုပ်ရေးအစိုးရအဖွဲ့" ကို အောက်ပါအတိုင်းဖွဲ့စည်းခဲ့သည်။
စဉ်အမည်ဝန်ကြီးဌာန၁ဗိုလ်ချုပ်ကြီး စောမောင်ကာကွယ်ရေးဝန်ကြီးဌာန၊ နိုင်ငံခြားရေးဝန်ကြီးဌာန၂ဗိုလ်ချုပ် မောင်မောင်ခင်စီမံကိန်းနှင့်ဘဏ္ဍာရေးဝန်ကြီးဌာန၊ စွမ်းအင်ဝန်ကြီးဌာန၃ဗိုလ်ချုပ် တင်ထွန်းပို့ဆောင်ဆက်သွယ်ရေးဝန်ကြီးဌာန ၊ဆောက်လုပ်ရေးဝန်ကြီးဌာန၄ဗိုလ်ချုပ် ဘုန်းမြင့်ပြည်ထဲရေးနှင့်သာသနာရေးဝန်ကြီးဌာန၊ ပြန်ကြားရေးနှင့်ယဉ်ကျေးမှုဝန်ကြီးဌာန၅ဗိုလ်မှူးချုပ် အောင်ရဲကျော်ပညာရေးဝန်ကြီးဌာန၊ လူမှုဝန်ထမ်းနှင့်အလုပ်သမားဝန်ကြီးဌာန၆ဗိုလ်ချုပ် စိန်အောင်အမှတ် (၁) စက်မှုဝန်ကြီးဌာန၊ အမှတ် (၂) စက်မှုဝန်ကြီးဌာန၇ဗိုလ်ချုပ် ချစ်ဆွေသမဝါယမဝန်ကြီးဌာန၊ မွေးမြူရေးနှင့်ရေလုပ်ငန်းဝန်ကြီးဌာန၊ လယ်ယာနှင့်သစ်တောဝန်ကြီးဌာန၈ဗိုလ်မှူးကြီး အေဘယ်လ်ကုန်သွယ်ရေးဝန်ကြီးဌာန၉ဒေါက်တာ ဖေသိန်းကျန်းမာရေးဝန်ကြီးဌာန ၁၉၉၂ ဧပြီလတွင် အစိုးရအဖွဲ့ဝင်များကို အောက်ပါအတိုင်းသိရှိရသည်။
ရန်သူ့စုဖွဲ့မှုစစ်အင်္ဂါစဉ် စဉ်အမည်ဝန်ကြီးဌာန၁ဗိုလ်ချုပ်မှူးကြီး စောမောင်ဝန်ကြီးချုပ်၂ဗိုလ်ချုပ်ကြီး သန်းရွှေကာကွယ်ရေးဝန်ကြီးဌာန၃ဒုတိယဗိုလ်ချုပ်ကြီး မောင်မောင်ခင် (ရေ)သတ္တုတွင်းဝန်ကြီးဌာန၄ဒုတိယဗိုလ်ချုပ်ကြီး တင်ထွန်း (လေ) ပို့ဆောင်ရေးဝန်ကြီးဌာန၅ဒုတိယဗိုလ်ချုပ်ကြီး အောင်ရဲကျော်ယဉ်ကျေးမှုဝန်ကြီးဌာန၆ဒုတိယဗိုလ်ချုပ်ကြီး ချစ်ဆွေသစ်တောရေးဝန်ကြီးဌာန၇ဒုတိယဗိုလ်ချုပ်ကြီး ဘုန်းမြင့်ပြည်ထဲရေးဝန်ကြီးဌာန၈ဒုတိယဗိုလ်ချုပ်ကြီး စိန်အောင်အမှတ် (၁) စက်မှုဝန်ကြီးဌာန၉ဦးသန်းရွှေ (ဗိုလ်မှူးကြီးဟောင်း)အမှတ် (၂) စက်မှုဝန်ကြီးဌာန၁၀ဗိုလ်ချုပ် မြင့်အောင်လယ်ယာစိုက်ပျိုးရေးဝန်ကြီးဌာန၁၁ဗိုလ်ချုပ် မြသင်းသမဝါယမဝန်ကြီးဌာန၁၂ဗိုလ်ချုပ် မျိုးညွန့်သာသနာရေးဝန်ကြီးဌာန၁၃ဗိုလ်မှူးချုပ် အေဘယ်လ်စီမံကိန်း၊ဘဏ္ဍာရေးနှင့်ကုန်သွယ်ရေးဝန်ကြီးဌာန၁၄ဗိုလ်မှူးချုပ် မျိုးသန့်ပြန်ကြားရေးဝန်ကြီးဌာန၁၅ဗိုလ်မှူးချုပ် မောင်မောင် (လေ)မွေးမြူရေးနှင့်ရေလုပ်ငန်းဝန်ကြီးဌာန၁၆ဗိုလ်မှူးချုပ် သောင်းမြင့်လူမှုဝန်ထမ်း ကယ်ဆယ်ရေးနှင့်အလုပ်သမားဝန်ကြီးဌာန၁၇ဗိုလ်မှူးကြီး ဖေသိန်းကျန်းမာရေးနှင့်ပညာရေးဝန်ကြီးဌာန၁၈ဦးအုန်းကျော်နိုင်ငံခြားရေးဝန်ကြီးဌာန၁၉ဦးခင်မောင်သိန်း (ဒုဗိုလ်မှူးကြီးဟောင်း)စွမ်းအင်ဝန်ကြီးဌာန၂၀ဦးခင်မောင်ရင်ရထားပို့ဆောင်ရေးဝန်ကြီးဌာန၂၁ဦးခင်မောင်ရင်ဆောက်လုပ်ရေးဝန်ကြီးဌာန၂၂ဦးစိုးသာဆက်သွယ်ရေး၊ စာတိုက်နှင့် ကြေးနန်းဝန်ကြီးဌာန ဆက်စပ် နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့ ရှစ်လေးလုံးအရေးအခင်း ကိုးကား Category:ပြည်ထောင်စုအစိုးရအဖွဲ့။
thumb| Baqdadi မှရွှေပန်းထိမ်သမား။
ရိုက်ကူးသူ Kamal-ol-molk ရွှေပန်းထိမ်သည် ရွှေနှင့် အခြားတန်ဖိုးကြီး သတ္တုများဖြင့် လူ့အသုံးအဆောင်များ ပြုလုပ်သည့် ပန်းထိမ်အတတ် ဖြစ်သည်။
ယနေ့ခေတ်တွင် ကျောက်မျက်ရတနာ လက်ဝတ်လက်စား ပြုလုပ်ခြင်းကို အထူးအလေးပေးကြသော်လည်း သမိုင်းကြောင်းအရမူ ရွှေပန်းထိမ်သမားများက ငွေထည်ပစ္စည်း၊ ပန်းကန်များ၊ ခွက်များ၊ အလှဆင်မှုဆိုင်ရာနှင့် ဝန်ဆောင်မှုပေးနိုင်သော အသုံးအဆောင်ပစ္စည်းများ၊ ပွဲတော်များ သို့မဟုတ် ဘာသာရေးအခမ်းအနားနှင့်ဆိုင်သည့် ပစ္စည်းများကိုလည်း ပြုလုပ်ခဲ့ကြသည်။
ရွှေပန်းထိမ်သမားများသည် သတ္တုစပ်ခြင်း၊ soldering ဂဟေဆော်ခြင်း၊ ဖြတ်တောက်ခြင်း၊ ထုရိုက်ပုံဖော်ခြင်း၊ casting ပုံသွန်းလောင်းခြင်းနှင့် တိုက်ချွတ်ခြင်းတို့၌ ကျွမ်းကျင်တတ်မြောက်ရသည်။
ငွေထည်ပြုလုပ်ခြင်းစွမ်းရည်များအပြင် လက်ဝတ်ရတနာပြုလုပ်သော စွမ်းရည်များကိုပါ တတ်ကျွမ်းရ၏။
အစဉ်အဆက်အားဖြင့် ပညာသင်နေစဉ်ကာလပတ်လုံး ကျွမ်းကျင်မှုရှိရန် လေ့ကျင့်လုပ်ဆောင်ကျော်ဖြတ်လာခဲ့ကြသော်လည်း ရွှေပန်းထိမ်အတတ်ကို အထူးပြုသင်ကြားပေးသည့် အနုပညာသင်တန်းကျောင်းများက လက်ဝတ်ရတနာ ထီးခက်ဖြာအောက် ကျရောက်သော ဘာသာရပ်တို့၌ပါ တတ်မြောက်ကျွမ်းကျင်အောင်လေ့ကျင့်သင်ကြားပေးသည်။
များစွာသော တက္ကသိုလ်များနှင့် သက်တမ်းရှည်ကောလိပ်ကျောင်းများက ရွှေပန်းထိမ်၊ ငွေပန်းထိမ်နှင့် သတ္တုဖြင့်အနုပညာဖန်တီးပုံဖော်မှုအတတ်ကို ၎င်းတို့၏ သင်ရိုးညွန်တမ်းတစ်ခုအဖြစ် ထည့်သွင်းသင်ကြားပေးသည်။
ရွှေ thumb|ဆွီဒင်ပြည် အေဒီ ၄၀၀-၅၀၀ ဝန်းကျင်၊ ရာသီအလိုက် ပြောင်းရွေ့နေထိုင်သည့်ခေတ်ကာလက ငွေပေးချေမှုအတွက် သို့မဟုတ် ကျောက်ထည်လက်ဝတ်လက်စား ပြုလုပ်ရန် ကုန်ကြမ်းအဖြစ် သုံးသော ရွှေ အခြားသော သတ္တုများနှင့် နှိုင်းယှဉ်ပါက ရွှေသည် ပျော့ပျောင်းခြင်း၊ နန်းဆွဲဒဏ်ခံနိုင်ခြင်း၊ ရှားပါးခြင်းနှင့် အဝါရောင်အစိုင်အခဲဖြင့်ဖြစ်တည်နေသည့် သတ္တုဖြစ်ခြင်း စသည့်အင်္ဂါရပ်နှင့် ပြည့်စုံသည်။
ရွှေသည် အလွယ်တကူ အရည်ပျော်နိုင်၊ ပေါင်းစပ်နိုင်ခြင်း၊ အခြားသော သတ္တုများ ဥပမာ ကြေးညိုကဲ့သို့ အောက်ဆိုက်ဒ်နှင့် ဓာတ်ငွေ့ပြဿနာမရှိပဲ လွယ်ကူစွာ ပုံသွန်းလောင်းနိုင်သည်။
၎င်းသည် ရွှံ့ဗွက်နှင့်အလားတူ သေးငယ်သော အပိုင်းနှစ်ပိုင်းကို ထိပ်စနှစ်ဖက်အား ဖိအားပေးအရည်ပျော်ဝင်စေခြင်းဖြင့် ပိုကြီးသည့်အစိတ်အပိုင်းတစ်ခုအဖြစ်သို့ အတန်အသင့် လွယ်ကူစွာ အတူတကွ ပေါင်းစပ်နိုင်စွမ်းသည်။
ဒြပ်စင်အများစုနှင့် ဓာတ်ပြုလေ့မရှိခြင်းကြောင့် ရွှေကို နိုဘယ်လ်ဒြပ်စင်တစ်ခုအဖြစ် အတန်းအစားသတ်မှတ်ထားသည်။
၎င်းကို အများအားဖြင့် သဘာဝအတိုင်း တွေ့ရှိနိုင်ပြီး အရောင်ပျက်ပြယ်ခြင်း၊ ဓာတ်တိုးခြင်းမဖြစ်ပဲ သက်တမ်းရှည်ကြာ တည်နေနိုင်သည်။
သမိုင်းကြောင်း thumb|၁၇ ရာစုအလယ်က ရွှေပန်းထိမ်ဖိုလုပ်ငန်းခွင်တစ်ခု ဒေသအတွင်းထွက်ရှိ၍ဖြစ်စေ၊ တင်သွင်းလာခြင်းဖြင့်ဖြစ်စေ ယဉ်ကျေးမှုအရပ်ရပ်၌ လူသားတို့က ရွှေလုပ်ငန်းကို လုပ်ကိုင်လာနှင့်ခဲ့ပြီးဖြစ်ကာ ထိုလုပ်ဆောင်ချက်များ၏ သမိုင်းကြောင်းမှာ နေရာဒေသအနှံ့ ကျယ်ပြန့်သည်။
အာဖရိက၊ အာရှ၊ ဥရောပ၊ အိန္ဒိယ၊ မြောက်အမေရိက၊ အလယ်ပိုင်းအမေရိကနှင့် တောင်အမေရိကရှိ ကျက်သရေဆောင် ပြတိုက်များနှင့် ကမ္ဘာတလွှားတွင် အလွန်ကောင်းမွန်စွာ ပြုလုပ်ထားခဲ့သော ရှေးခေတ် ရွှေပန်းထိမ်လက်ရာများကို စုဆောင်းထားရှိသည်။
အချို့မှာ နှစ်ပေါင်းထောင်ချီ သက်တမ်းရှိပြီး ယခုခေတ်ရွှေပန်းထိမ်သမားများ အသုံးချနေဆဲ များစွာသော နည်းစနစ်များကိုသုံးပြီး ပြုလုပ်ထားခဲ့ကြခြင်းဖြစ်သည်။
အဆိုပါနည်းစနစ်များကိုရှေ့ဆောင်ပြုလုပ်ခဲ့သည့် အချို့သော ရွှေပန်းထိမ်သမားများသည် ပညာအမွေဆက်ခံသူများလက်ထက်အရောက်တွင် တိမ်မြုပ်ပျောက်ကွယ်သွားသော ကျွမ်းကျင်မှုအဆင့်တစ်ခုအထိ ရောက်ရှိခဲ့ဖူးကြ၏။
"ရှေးအခါက ထိုထက်ပိုမကောင်းနိုင်သော၊ ယခုခေတ်ကဲ့သို့လည်း လက်ရာမမြောက်လှသေးသော အနုပညာဆိုင်ရာ အရည်အသွေးကောင်းပစ္စည်းများကို ထုတ်လုပ်ခဲ့ကြသူ၊ မြင့်မားသော အဆင့်အတန်းသို့ ရောက်ခဲ့သည့် ထိုရှေးခေတ်အနုပညာရှင်များနှင့် လက်မှုပညာသည်များ"က အသုံးပြုခဲ့သော ဓာတုနည်းစနစ်များအား ဖော်ထုတ်နိုင်ရေး သုတေသနပညာရှင်များက ကြိုးပမ်းလျှက်ရှိသည်။
အလယ်ခေတ်တွင် ဥရောပရွှေပန်းထိမ်သမားများက အသင်းအဖွဲ့များ ဖွဲ့လာခဲ့ကြသည်။
ရွှေပန်းထိမ်အသင်းသည် အများအားဖြင့် မြို့ကြီးတစ်မြို့ရှိ အသင်းများထဲတွင် အချမ်းသာဆုံးနှင့် အရေးပါဆုံးသော အသင်းအဖွဲ့ဖြစ်သည်။
အသင်းက အဖွဲ့ဝင်များနှင့် ၎င်းအဖွဲ့ဝင်တို့၏ ထုတ်ကုန်ပစ္စည်းများ၌ အသုံးပြုသော အမှတ်အသား တံဆိပ်တုံးများကို မှတ်တမ်းတင် သိမ်းဆည်းထားရှိခဲ့သည်။
ထိုမှ မပျက်မဆီး ကျန်ရှိသည့် မှတ်တမ်းမှတ်ရာများမှာ သမိုင်းပညာရှင်များအတွက် အလွန်အသုံးဝင်၏။
တန်ဖိုးကို သိုလှောင်ပေးသည့် ရွှေကို ကိုင်တွယ်စီမံနေရခြင်းကြောင့် ရွှေပန်းထိမ်များမှာ ဘဏ်ပိုင်ရှင်များအဖြစ်ပါ လုပ်ကိုင်ခဲ့ကြသည်၊ ငွေတိုးချေးသည့်အလုပ်ကိုပါ လုပ်ကိုင်ကြခြင်းဖြစ်၏။
အလယ်ခေတ်က ရွှေပန်းထိမ်နှင့် ငွေပန်းထိမ်လုပ်ငန်းမှာ တွဲနေခဲ့သော်လည်း ကြေးဝါလုပ်သားများနှင့် အခြားတန်ဖိုးနိမ့် သတ္တုလုပ်သားများမှာ အခြားသော အဖွဲ့များ၏ အသင်းဝင်များသာ ဖြစ်ခဲ့ကြသည်။
လက်ဝတ်ရတနာလုပ်ငန်းအများမှာလည်း ရွှေပန်းထိမ်ပင်ဖြစ်သည်။
Lucknow မှ ရွှေနှင့် ငွေပန်းထိမ်၊ ၁၈၉၀ ခုနှစ် အိန္ဒိယပြည် ၁၈၅၁ ခုနှစ် လန်ဒန်ပြပွဲကြီး၌ ခင်းကျင်းပြသခဲ့သည့် အလွန်လက်ရာမြောက်သော အနုပညာပစ္စည်းများ ပြုလုပ်ခဲ့ကြသူ ဆူနာဇာတ်ဝင်များမှာ အိန္ဒိယတွင် ရှေးအကျဆုံးသော ရွေပန်းထိမ်လုပ်သူ အသိုက်အဝန်းများထဲမှ တစ်အုပ်စုဖြစ်သည်။
ဒေဝနိယဘရာမင်၊ ဝိသဝါဘရာမင်တို့မှာ အိန္ဒိယနိုင်ငံ၌ ရွှေပန်းထိမ်လုပ်သည့် ဇာတ်ဝင်များဖြစ်၏။
ပန်းထုနည်းအတတ်ကို ၁၄၃၀ ဝန်းကျင်တွင် ဂျမနီပြည်၌ အဆိုပါနည်းစနစ်အား သတ္တုကိုယ်ထည်ပေါ် ကာလရှည်ကြာ အသုံးချလာခဲ့သူများက စတင်လုပ်ကိုင်ခဲ့သည်။
၁၅ ရာစု၏ ထင်ရှားသော ပန်းထုပညာရှင် ရွှေပန်းထိမ်ဆရာများမှာ Master E.S. သို့မဟုတ် Martin Schongauer နှင့် Albrecht Dürer တို့ဖြစ်သည်။
ခေတ်ပြိုင်ရွှေပန်းထိမ်လုပ်ငန်းများ thumb|လုပ်ငန်းခွင်မှ ယခုခေတ်ရွှေပန်းထိမ်သမား ရွှေပန်းထိမ်သမားတစ်ဦးသည် လက်ဝတ်လက်စားအထည်စုံ ပြုလုပ်ခြင်းအစွမ်းနှင့် ၎င်းတို့အား ရောင်းထုတ်ခြင်းအသိသညာကို သိထားရသည်။
သတ္တုအားလုံးထဲ၌ ပုံသွင်းရအလွယ်ကူဆုံးဖြစ်သည့် ရွှေမှာ လုပ်သားများအား တမူထူးသော အခွင့်အလမ်းများကို ပေးစွမ်းသည်။
ယနေ့ကမ္ဘာတွင် အခြားသော သတ္တုအမျိုးအစားများ၊ အထူးသဖြင့် ပလက်တီနမ်သတ္တုစပ်များကိုလည်း မကြာခဏ အသုံးပြုကြ၏။
၂၄ ကာရက်ရွှေသည် သန့်စင်သောရွှေဖြစ်ပြီး သမိုင်းကြောင်းအရ ဇမ္ဗူရာဇ်ရွှေ၊ အခေါက်ရွှေဟု ခေါ်သည်။
ပျော့ပျောင်းခြင်းကြောင့် ၂၄ ကာရက်ရွှေကို ကျောက်ထည်၌ အသုံးနည်း၏။
ပိုမိုကြံ့ခိုင်ရန်နှင့် အမျိုးမျိုးသော အရောင်အသွေးများဖန်တီးရန် အများအားဖြင့် သတ္တုစပ်ခြင်းပြုရသည်။
သတ္တုစပ်ပြုလုပ်ရာတွင် သုံးသောသတ္တုအပေါ်မူတည်၍ အရောင်ပြောင်းနိုင်သည်။
ထို့နောက် သတ္တုစပ်ထားသော ရွှေကို ရောင်းတမ်းအတွက် သတ္တုစပ်၌ ရွှေပါဝင်မှုအချိုးအစားအား ကိုယ်စားပြုရန် ၇၂၅ အမှတ်အသားဖြင့် တံဆိပ်ရိုက်ရသည်။
ကျောက်မျက်ရတနာအထည်ဈေး ပိုသက်သာစေရန် အနည်းစုက ရွှေပါဝင်မှုနည်းသော သတ္တုစပ်များကိုသုံးပြီး ကျောက်ထည်အများစုမှာ ဤ ၇၂၅ အမှတ်အသား သတ္တုစပ်ဖြင့် ပြုလုပ်ထား၏။
ပြီးလျှင် ရွှေကို ပုံစံတစ်မျိုးမျိုးအဖြစ် ပုံသွန်းလောင်းမှု၊ အထူးသဖြင့် Lost-wax casting ခေါ်ဖယောင်းဖောက်မိုလောင်းခြင်း သို့မဟုတ် သတ္တုတွင် တိုက်ရိုက်ဖန်တီးခြင်း ပြုရသည်။
နောက်ပိုင်းအဆင့်တွင် ရွှေပန်းထိမ်သမားက သတ္တုကို ပြုလုပ်လိုသည့်ပုံစံရရန် rolling mill ကြိတ်စက်၊ နန်းပြင် နန်းပြင်၊ en:swage blocksမိုတုံးခေါ် ရိုက်မြောင်းနှင့် အချိုင့်ပုံ၊ ကြယ်ပုံ၊ ဘဲဥချိုင့်ပုံ၊ သစ်ခက်ပုံ စသည်တို့အား လိုအပ်သလို စီမံထွင်းထုထားသောပစ္စည်း၊ အခြားပုံဖော်ကိရိယာအပါအဝင် စက်ကိရိယာအမျိုးစုံကို သုံးရပါသည်။
ထို့နောက် အစိတ်အပိုင်းများအား ဂဟေဆက်တပ်ဆင်ခြင်းလုပ်ငန်းအဆင့်ဆင့်ကို လုပ်ကိုင်ဖန်တီးရသည်။
ဤသည်မှာ သမိုင်းသက်သေဖြစ်ပြီး အလွန့်အလွန်မြင့်မားသော ကျွမ်းကျင်မှုအဆင့်တစ်ခုဆီ အတတ်ပညာတော်လှန်ပြောင်းလဲရောက်ရှိခြင်းနှင့် အဆုံးစွန်စွမ်းရည်ဖြစ်သည်။
ရွှေပန်းထိမ်ဆရာကောင်းတစ်ယောက်သည် အသေးစိတ်တိကျလှသော စက်ကိရိယာကို အားမကိုးပဲ သူ၏မျက်လုံးနှင့် လက်စွဲတော်ကိရိယာများကိုသာ အထူးပိုမိုအားထားပြီး အလုပ်လုပ်နိုင်စွမ်းသည်။
ရွှေပန်းထိမ်အလုပ်တွင် ကျောက်မျက်ရတနာလုပ်ငန်းလုပ်သူဟု ဆိုကြသော ကျောက်မျက်ရတနာတပ်ဆင်ရသည့် အလုပ်လည်း မကြာခဏ ပါဝင်တတ်သည်။
သို့ရာတွင် ကျောက်မျက်ရတနာလုပ်ငန်းလုပ်သူဆိုသည်မှာ ကျောက်မျက်ရတနာ လက်ဝတ်လက်စား အရောင်းအဝယ်လုပ်သူကို အများဆုံးဆိုလိုခြင်းကြောင့် ရွှေပန်းထိမ်၊ ငွေပန်းထိမ်၊ ကျောက်မျက်ကျွမ်းကျင်သူ၊ စိန်သွေးသူ၊ စိန်တပ်ဆင်သူများနှင့် မရောထွေးရန် လိုသည်။
en: Goldsmith ကိုးကား ကဏ္ဍ:ရွှေ။
မောင်ညိုပြာ (၁၆ စက်တင်ဘာ ၁၉၄၅ မွေးဖွား) သည် မြန်မာ အမျိုးသား စာရေးဆရာတစ်ဦး ဖြစ်သည်။
ဘီလူးကျွန်း၊ ချောင်းဆုံမြို့နယ်၊ စံဖရွာတွင် အဘ ဦးပု၊ အမိ ဒေါ်သန်းစိန်တို့မှ ၁၉၄၅ ခုနှစ်၊ စက်တင်ဘာလ ၁၆ ရက်၊ တနင်္ဂနွေနေ့တွင် မွေးဖွားခဲ့ပြီး အမည်ရင်းမှာ မောင်စံအုန်း ဖြစ်သည်။
၁၉၅၅တွင် ရန်ကုန်သို့ ရောက်ရှိပညာသင်ယူခဲ့ပြီး ၁၉၆၁ ခုနှစ်တွင် ဆယ်တန်းအောင်ခဲ့သည်။
ရန်ကုန်ဝိဇ္ဇာ သိပ္ပံတက္ကသိုလ်တွင် ၂ နှစ်တက်ရောက်သင်ယူပြီး ဥပစာသိပ္ပံ(က) အောင်ခဲ့သည်။
ကျောင်းမှထွက်ခဲ့ပြီး ကောက်ပဲသီးနှံရုံးလက်အောက်ရှိ ပိုးမွှားကာကွယ်ရေးဌာန(Pest Control)တွင် အင်စပက်တာ(Inspector)အဖြစ် ၂ နှစ်နီးပါးလုပ်ခဲ့သည်။
ထို့နောက် ရောဂါရှာဖွေရေးဓာတ်ခွဲမှူးသင်တန်း တက်ခဲ့ပြီး သင်တန်းအောင်မြင်ပြီးနောက် ပြည်မြို့ပြည်သူ့ဆေးရုံကြီးသို့ ခန့်အပ်ခြင်းခံရသည်။
မသွားသေးဘဲ ကူးသန်းရောင်းဝယ်ရေး စာရင်းစစ်ရုံး(Commercial Audit) ရုံးတွင် စာရင်းစစ်(Auditor) ၈ လခန့် ဝင်လုပ်ပြီးနောက် ပြည်မြို့ပြည်သူ့ဆေးရုံတွင် ရောဂါရှာဖွေရေး ဓာတ်ခွဲခန်းမှူး( Medical Lab Technician) အဖြစ် ၆ နှစ်ကြာ တာဝန်ထမ်းဆောင်ခဲ့သည်။
ပြည်မြို့မှာပင် အိမ်ထောင်ကျခဲ့သည်။
ထို့နောက် ရန်ကုန်ပြည်သူ့ဆေးရုံကြီးသို့ ပြောင်းရွှေ့ခဲ့ပြီး ၂၄ နှစ်ကြာအမှုထမ်းခဲ့ကာ အနှစ် ၃၀ လုပ်သက်ပင်စင်ယူခဲ့သည်။
၁၉၆၉ ခုနှစ် မိုးဝေမဂ္ဂဇင်းတွင် "လေးစားပါတယ် ကိုဘိုးထွား"ကဗျာဖြင့် စာပေလောကသို့ ရောက်ခဲ့ပြီး "အမှတ်(၂)ကားပေါ်မှာ" ဝတ္ထုတို (မိုးဝေမဂ္ဂဇင်း)၊ "ပုတ်သင်ညိုမလေးရယ်" ဝတ္ထုတို ( အကယ်ဒမီစာစောင်)တို့သည် အစောဆုံး ဖော်ပြခံရသော စာမူများဖြစ်သည်။
ထို့နောက် ဝတ္ထုတိုများ ဆက်လက် ရေးသားခဲ့သည်။
ဝတ္ထုတိုနှင့်အက်ဆေးစာအုပ် စုစုပေါင်း ၁၅ အုပ် ရေးသားထုတ်ဝေခဲ့ပြီးဖြစ်သည်။
ယခုအခါ ဆရာမောင်ညိုပြာသည် မိသားစုနှင့်အတူ အင်းစိန်တွင် နေထိုင်လျက်ရှိပြီး စာပေများကို ဆက်လက်ရေးသားနေဆဲဖြစ်သည်။
ကိုးကား ကဏ္ဍ:မြန်မာ အမျိုးသား စာရေးဆရာများ။
ဒုတိယဗိုလ်ချုပ်ကြီး စိုးသိန်းသည် တပ်မတော်မှ အငြိမ်းစားအရာရှိတစ်ဦးဖြစ်ပြီး လက်ရှိတွင် ရန်ကုန်တိုင်းဒေသကြီးအစိုးရအဖွဲ့၏ ဝန်ကြီးချုပ် အဖြစ် တာဝန်ထမ်းဆောင်နေသူဖြစ်သည်။
အလုပ်အကိုင် သူသည် စစ်တက္ကသိုလ် အပါတ်စဉ် ၂၄ ဆင်း ဖြစ်သည်။
ပြန်တမ်းဝင် အမှတ် ကြည်း ၁၇၄၄၆ ဖြင့် စစ်မှုထမ်းသည်။
ဒုတိယဗိုလ်ချုပ်ကြီး စိုးသိန်းသည် တပ်မတော်တွင် တပ်မတော်စစ်ဆေးရေးနှင့် စာရင်းစစ်ချုပ် (ကြည်း၊ ရေ၊ လေ)အဖြစ် ၂၀၁၇ ခုနှစ်အထိ တာဝန်ထမ်းဆောင်ခဲ့ပြီးနောက် မြန်မာ့စီးပွားရေးဦးပိုင်လီမိတက်တွင် အုပ်ချုပ်ရေးကဏ္ဍ၌ တာဝန်ပေးအပ်ခံခဲ့ရသည်။
အစိုးရအဖွဲ့ရာထူးများ ၂၀၂၁ခုနှစ် စစ်အာဏာသိမ်းမှုအပြီးတွင် တပ်မတော်မှ အငြိမ်းစားယူသည်။
၂၀၂၂ ခုနှစ် ဖေဖော်ဝါရီ ၁ရက်တွင် ရန်ကုန်တိုင်းဒေသကြီး ဝန်ကြီးချုပ် အဖြစ် ခန့်အပ်ခံခဲ့ရသည်။
ရရှိသောဘွဲ့ ၂၀၂၂ ခုနှစ် နိုဝင်ဘာ ၁၇ ရက်တွင် နိုင်ငံတော်စီမံအုပ်ချုပ်ရေးကောင်စီ က ၎င်း အား စည်သူဘွဲ့ အပ်နှင်းသည်။
ကိုးကား ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ။
ဒုတိယဗိုလ်ချုပ်ကြီး (အင်္ဂလိပ်: Lieutenant General) ဆိုသည်မှာ စစ်ဖက်ဆိုင်ရာ အဆင့်မြင့်ရာထူးတစ်ခုဖြစ်ပြီး လက်နက်ကိုင်ဆောင်သည့်အဖွဲ့အစည်းများတွင် ခန့်အပ်သောရာထူး ဖြစ်သည်။
ယျေဘုယျအားဖြင့် တပ်မတော်များ၊ လက်နက်ကိုင်အဖွဲ့အစည်းများတွင် ဒုတိယဗိုလ်ချုပ်ကြီးအဆင့်သည် ဗိုလ်ချုပ်ကြီး (General) အဆင့်အောက်တွင် ရှိပြီး ဗိုလ်ချုပ် (Major General) အဆင့်အထက်တွင် ရှိသည်။
မြန်မာ့တပ်မတော် မြန်မာ့တပ်မတော်တွင် ဒုတိယဗိုလ်ချုပ်ကြီးသည် စတုတ္ထမြောက် အမြင့်ဆုံးရာထူးဖြစ်သည်။
ယင်းရာထူးတွင် ခန့်အပ်ခံရသူများသည် စစ်ဆင်ရေး မဟာဗျူဟာရေးဆွဲသူများ၊ နေပြည်တော်အဆင့် စစ်ဘက်စီမံခန့်ခွဲသူများ၊ စစ်ဘက်ဆိုင်ရာအရာရှိချုပ်ရုံးများ၏ အကြီးအကဲများ ဖြစ်ကြပြီး နေပြည်တော်စစ်ရုံးတွင် ရုံးထိုင်ကြသည်။
ခန့်အပ်သည့် စစ်ဘက်ရာထူးများမှာ အောက်ပါအတိုင်းဖြစ်ကြသည်- စစ်ရေးချုပ် စစ်ထောက်ချုပ် စစ်ရာထူးခန့်ချုပ် စစ်ဦးစီးအရာရှိချုပ် စစ်ဥပဒေချုပ် တပ်မတော်လေ့ကျင့်ရေးအရာရှိချုပ် စစ်ဘက်ရေးရာလုံခြုံရေးအရာရှိချုပ် လေကြောင်းရန်ကာကွယ်ရေးအရာရှိချုပ် ကာကွယ်ရေးပစ္စည်းထုတ်လုပ်ရေးအရာရှိချုပ် စစ်ဆင်ရေးအထူးအဖွဲ့မှူးများ တပ်မတော်မှခန့်အပ်သော အစိုးရဝန်ကြီးဌာနများ၏ ပြည်ထောင်စုဝန်ကြီးများကိုလည်း ဒုတိယဗိုလ်ချုပ်ကြီးအဆင့်ထက် မနိမ့်သော အရာရှိကြီးများကိုသာ ခန့်အပ်လေ့ရှိသည်။
မြန်မာ့တပ်မတော်တွင် ဒုတိယဗိုလ်ချုပ်ကြီးအဆင့်သို့ တိုးမြှင့်ခံရသူများသည် ငါးနှစ်ကာလအတွင်း ရာထူးအတိုးအပြောင်းမရှိခဲ့လျှင် စစ်ဘက်တာဝန်မရှိသည့် အရန်အင်အားသို့ပို့ဆောင်ခြင်း ခံရသည်။
မြန်မာ့တပ်မတော်တွင် တပ်မတော်ကာကွယ်ရေးဦးစီးချုပ်အပြောင်းအလဲဖြစ်ခဲ့လျှင် ဒုတိယဗိုလ်ချုပ်ကြီးအဆင့်သည် တပ်မတော်ကာကွယ်ရေးဦးစီးချုပ်လောင်း ဖြစ်ရန် အလားအလာရှိသည့် အနိမ့်ဆုံးစစ်ဘက်ရာထူးအဆင့် ဖြစ်သည်။
ကဏ္ဍ:စစ်ဖက်ဆိုင်ရာ ရာထူးအဆင့်များ။
ရန်ကုန် - မန္တလေး ရထားလမ်း သည် မြန်မာနိုင်ငံ၏ မြို့ကြီးများဖြစ်သော ရန်ကုန်မြို့ ၊ နေပြည်တော်နှင့် မန္တလေးမြို့တို့ကို ဆက်သွယ်ထားသော မီတာဂေ့ချ် ရထားလမ်းဖြစ်ကာ မြန်မာ့မီးရထားက စီမံခန့်ခွဲသည်။
သံလမ်းမိုင်: ၃၈၅.၅ မိုင် ရှည်လျားသည်။
ရန်ကုန် - ပြည် ရထားလမ်းဖွင့်လှစ်ပြီးနောက် မြန်မာပြည်၏ ဒုတိယမြောက် ရထားလမ်းဖြစ်သည်။
Railways in Myanmar/Burma, Yangon – Mandalay (C20)(အင်္ဂလိပ်ဘာသာ) သမိုင်းကြောင်း ဗြိတိသျှတို့မှ ရန်ကုန် - ပြည် ရထားလမ်းဖောက်လုပ်ပြီးတောင် ရန်ကုန် - တောင်ငူလမ်းပိုင်း ဆက်လက်ဖောက်လုပ်ရန် ၁၈၈၁ ခုနှစ်တွင် အောက်မြန်မာပြည် အစိုးရမှ ဆုံးဖြတ်ခဲ့သည်။
ကနေဦးအဖြစ် ရန်ကုန် - ညောင်လေးပင် လမ်းပိုင်းကို ၁၈၈၄ခုနှစ် ဖေဖော်ဝါရီ(၄)ရက်တွင် စတင်ဖွင့်လှစ်ခဲ့ပြီး ညောင်လေးပင် - တောင်ငူလမ်းကို ၁၈၈၅ခုနှစ် ဇူလှိုင်လ (၁)ရက်နေ့တွင် ဆက်လက်ဖွင့်လှစ်ခဲ့သည်။
ရန်ကုန် - တောင်ငူလမ်းပိုင်း အတွက် စုစုပေါင်းကုန်ကျငွေမှာ ရူးပီငွေကျပ် (၁၃)သန်းဖြစ်သည်။
၁၈၈၅ခုနှစ် ဗြိတိသျှတို့မှ အထက်မြန်မာပြည်ကို သိမ်းပိုက်ပြီးနောက် အောက်ပါအတိုင်း လမ်းပိုင်းများကို အသီးသီး ဆက်လက် ဖောက်လုပ်ခဲ့သည်။
တောင်ငူ - မန္တလေး လမ်းပိုင်းအတွက် ကုန်ကျငွေစုစုပေါင်းမှာ ရူးပီးငွေကျပ် (၂၁)သန်းဖြစ်ကာ တမိုင်လျှင် ရူးပီးကျပ် ၉၄၇၇ဝိ/- ကုန်ကျခဲ့သည်။
နှစ်တရာ မီးရထား ၊ ၁၉၇၇ခုနှစ် ၊ စာ-၁၉၁-၁၉၃ +ရထားလမ်းပိုင်းအရှည်(မိုင်)ဖွင့်လှစ်သည့်နေ့ရက်ရန်ကုန် - ပဲခူး46.527.02.1884ပဲခူး-ညောင်လေးပင်46.310.08.1884ညောင်လေးပင် - တောင်ငူ73.301.07.1885တောင်ငူ - ပျဉ်းမနား59.001.10.1888ပျဉ်းမနား - မန္တလေး160.510.03.1889 ဘူတာရုံများ ရန်ကုန်-မန္တလေး ရထားလမ်း (1) ရန်ကုန် ၀/၀ (39) နှင်းဆီကုန်း ၄ (40) သင်္ကန်းကျွန်း ၄ ၁/၂ (41) ငမိုးရိပ် ၅ ၁/၄ (42) တိုးကြောင်ကလေး ၇ ၁/၄ (ရထားလမ်းဆုံ သီလဝါဆိပ်ကမ်းနှင့် ဒဂုံတက္ကသိုလ်) (43) ရွာသာကြီး ၁၂ ၃/၄ (44) လေးထောင့်ကန် ၁၆ (45) ဒါးပိန် ၂၂ ၁/၂ (ရထားလမ်းခွဲ လှော်ကားအင်းသို့ ၄၄) (2) ထုံးကြီး ၃၀ ၁/၄ (တိုင်းအမှတ် (၆)) (3) ကျောက်တန်း ၃၄/၁ (4) တာဝ ၃၈ ၁/၄ (5) ဘုရားသုံးဆူ ၄၂ ၁/၂ (6) ပဲခူးမြို့ ၄၆ ၁/၂ (ရထားလမ်းဆုံး မော်လမြိုင်သို့၊ ရထားလမ်းခွဲ (၃၆) ဟံသာဝတီလေဆိပ်(တည်ဆောက်ဆဲ)သို့ (7) ရွှေလှေ ၅၁ ၃/၄ (8) ရွှေတန် ၅၃ ၁/၂ (9) ဘုရားကြီး ၅၇ (10) ဘုရားကလေး ၅၉ ၁/၄ (11) ဝမ်းဘဲအင်း - (12) ပျဉ်ပုံကြီး ၆၄ ၃/၄ (13) ကျိုက်စကော ၆၈ (14) ကဒုတ် ၇၁ (15) ဖောင်တော်သီ ၇၅ ၃/၄ (16) ဒိုက်ဦး ၈၁ ၁/၄ (17) ပြွန်တန်ဆာ ၈၇ ၃/၄ (18) ငါးထပ်ကြီး ၉၀ ၁/၄ (19) ညောင်လေးပင် ၉၂ ၃/၄ (ရထားလမ်းဆုံ မဒေါက်သို့ ၁၀၉) (20) တော်ဝီ ၉၇ ၁/၂ (21) ပိန်းဇလုပ် ၁၀၀ ၃/၄ (22) သူဌေးကုန်း ၁၀၆ (23) ကျောက်တံခါး ၁၀၈ ၃/၄ (24) ယင်းတိုက်ကုန်း ၁၁၁ ၁/၂ (25) ပဲနွယ်ကုန်း ၁၁၄ ၁/၄ (26) တောကျွဲအင်း ၁၁၉ (27) ကညွတ်ကွင်း ၁၂၃ ၃/၄ (28) ညောင်ပင်သာ ၁၂၈ ၁/၂ (29) ဖြူး ၁၃၄ ၁/၄ (30) ဇေယျဝတီ ၁၃၈ ၁/၄ (31) ညောင်ခြေထောက် ၁၄၃ ၁/၄ (32) ကျွဲပွဲ ၁၄၉ ၁/၄ (33) ဘန့်ဘွေးကုန်း ၁၅၂ ၃/၄ (34) အုတ်တွင်း ၁၅၈ ၁/၄ (35) သောင်းတိုင်ကုန်း ၁၆၁ ၃/၄ တောင်ငူမြို့ ၁၆၆ (တိုင်းအမှတ် (၅)) (33) တောင်ငူ ၁၆၆ (32) ကျေးတော ၁၇၁ ၁/၂ (31) ကျွန်းကုန်း ၁၇၅ ၁/၂ (30) ကေတုမတီ ၁၈၀ ၁/၂ (29) ရေတာရှည် ၁၈၃ ၁/၄ (28) ကုန်းကြီး ၁၈၇ ၁/၄ (27) ဆွာ ၁၉၁ ၁/၂ (26) သာဂရ ၁၉၅ ၁/၂ (25) သာယာကုန်း ၁၉၇/၂၃-၂၄ (24) မြို့လှ ၂၀၁ ၁/၄ (23) ရေနီ ၂၀၆ ၁/၂ (22) သာဝတ္တိ ၂၁၀ (21) ထိန်အင်း ၂၁၄ (20) ဧလာ ၂၁၆ ၃/၄ (19) ပြည်ဝင် ၂၁၉ ၁/၄ (18) ပျဉ်းမနားမြို့ ၂၂၅ (ရထားလမ်းဆုံ) တောင်တွင်းကြီးမြို့သို့ (17) ရွာတော် ၂၃၀ (16) နေပြည်တော် ၂၃၃/၀ Inaugurated on 5 July 2009 (15) ကျည်တောင်ကန် ၂၃၅ ၁/၄ (14) ဖြုတ်ခွဲ ၂၄၀ ၁/၂ (13) ဆင်ဖြူကျွန်း ၂၄၃ ၁/၂ (12) ရွှေမြို့ ၂၄၆ ၃/၄ (11) ဆင်သေ ၂၅၁ (10) တပ်ကုန်းမြို့ ၂၅၃ ၁/၂ (9) မကျီးပင် ၂၅၇ ၁/၂ (8) ညောင်လွန်း ၂၆၁ ၁/၂ (7) ငှက်သိုက် ၂၆၈ (6) အင်ကုန်း ၂၇၀ ၃/၄ (5) ရမည်းသင်းမြို့ ၂၇၄ ၁/၂ (4) အင်းကြင်းကန် ၂၇၈ ၁/၂ (3) ရွှေဒါး ၂၈၂ ၁/၂ (2) ပျော်ဘွယ်မြို့ ၂၈၇ ၁/၂ (1) ရှမ်းရွာ ၂၉၂ ၃/၄ ဆက်လက်၍ ပျဉ်းမနားသို့ (တိုင်းအမှတ် (၅)) (17) ညောင်ရမ်း ၂၉၉ ၁/၄ (16) နွားထိုး ၃၀၂ ၁/၄ (12) သာစည်မြို့ ၃၀၆ ရွာပုလဲ ၃၁၀ ၁/၂ (တိုင်းအမှတ် (၃)) ၃၀၉/၉ သာစည်သို့ ၃၀၆ (တိုင်းအမှတ် (၄)) (23) ရွာပုလဲ ၃၁၀ ၁/၂ (22) ဟံဇား ၃၁၅ ၁/၂ (21) ဒဟတ်တော် ၃၁၈ ၁/၄ (20) သဲတော် ၃၂၂ ၁/၄ (19) ခင်ဘန်း ၃၂၅ ၃/၄ (18) စမုံ ၃၂၉ (17) အိုးထုတ်ကုန်း ၃၃၂ ၁/၄ (16) သပြေတောင်း ၃၃၆ ၁/၄ (15) ကူမဲ ၃၄၁ ၁/၂ (14) မြစ်သား ၃၄၇ (13) မြင်းစု ၃၅၂ ၁/၂ (12) ကျောက်ဆည်မြို့ ၃၅၉ ၁/၄ (11) ဘဲလင်း ၃၆၃ ၁/၂ (10) စဉ့်ကိုင် ၃၆၉ (9) ပလိပ် ၃၇၄ ၁/၄ (၄၄၄) (ရထားလမ်းဆုံ မြင်းခြံမြို့သို့) (8) မြစ်ငယ် ၃၇၇ ၁/၄ (7) တံခွန်တိုင် ၃၈၀ ၁/၂ (4) မြို့ဟောင်း ၃၈၂ ၃/၄ (ရထားလမ်းဆုံ လားရှိုးမြို့သို့) (5) ရှမ်းစု ၃၈၉ (6) မန္တလေးမြို့ ၃၉၀ ၁/၂ ကိုးကား ကဏ္ဍ:မြန်မာနိုင်ငံရှိ ရထားလမ်းများ။
မာရဝိဇယဗုဒ္ဓရုပ်ပွားတော် သည် ရှိသော ဘူမိဖဿမုဒြာ စကျင်ကျောက် ရုပ်ပွားတော်ဖြစ်ပြီး မြန်မာနိုင်ငံ၏ မြို့တော် နေပြည်တော်၊ ဒက္ခိဏသီရိမြို့နယ်ရှိ ဗုဒ္ဓဥယျာဉ်တော်တွင် တည်ရှိသည်။
ရုပ်ပွားတော်သည် စကျင်ကျောက်သားဖြင့် ထုလုပ်ပူဇော်ထားခြင်းဖြစ်ပြီး မြန်မာနိုင်ငံရှိ စကျင်ကျောက်သားရုပ်ပွားတော်များထဲမှ ကမ္ဘာ့အမြင့်ဆုံး နှင့်အလေးချိန်အများဆုံး ရုပ်ပွားတော် တစ်ဆူဖြစ်သည်။
မန္တလေးတိုင်းဒေသကြီး၊ မတ္တရာမြို့နယ်၊ စကျင်တောင်မှ ထွက်ရှိသော စကျင်ကျောက်ဖြင့် ထွင်းထုထားသော ရုပ်ပွားတော်အလေးချိန်မှာ ၁,၇၈၂ တန်နှင့် ပလ္လင်တော် အလေးချိန်မှာ ၃,၅၁၀တန်၊ စုစုပေါင်းအလေးချိန် ၅,၂၉၂ တန် ရှိသည်။
ရုပ်ပွားတော်၏ ဉာဏ်တော်အမြင့်မှာ ၆၃ ပေ ရှိပြီး ပလ္လင်တော်အမြင့်မှာ ၁၈ ပေရှိသည်။
ထိုအတိုင်းအတာ ပမာဏကိန်းများကို တစ်လုံးတည်းရအောင် ပေါင်းကြည့်ပါက ၉ ဂဏန်းရကြောင်း တွေ့ရသည်။
ရုပ်ပွားတော်သည် ကျောက်စာများ၊ စေတီငယ်များ၊ သာသနာအဆောက်အဦများနှင့် မုစလိန္နာအိုင်တို့ပါဝင်သော ၉၁ ဟက်တာကျယ်ဝန်းသည့် ပရိဂုဏ်အတွင်းတည်ရှိသည်။
သမိုင်းကြောင်း ရုပ်ပွားတော် တည်ဆောက်ခြင်းလုပ်ငန်းများကို ၂၀၂၀ ပြည့်နှစ် ဇွန်လ ၁၄ ရက်နေ့တွင် စတင်ခဲ့ပြီး ၂၀၂၁ ခုနှစ် တွင် နိုင်ငံပိုင် သတင်းစာနှင့် မြန်မာ့ရုပ်မြင်သံကြားများတွင် ကြေညာခဲ့သည်။
ရုပ်ပွားတော်၏ ဘွဲ့အမည် မာရဝိဇယ ဖြစ်သည်။
မာရဝိဇယ ဆိုသည်မှာ "မာရ်နတ်ကို အောင်မြင်ခြင်း" သို့မဟုတ် " မာရ်ငါးပါးကိုအောင်မြင်ခြင်း " ဟူ၍ အဓိပ္ပာယ်ရသည်။
အမေရိကန်ဒေါ်လာ ၂၇.၆ သန်းကျော်ကုန်ကျသည့် တည်ဆောက်ဆဲ လုပ်ငန်းခွင်အား အများပြည်သူမှ လှူဒါန်းမှုများ ပြုလုပ်နိုင်ရန်အတွက် နိုင်ငံပိုင်သတင်းစာများကို အသုံးချခဲ့သည်။
အဆိုပါရုပ်ပွားတော် တည်ဆောက်ခြင်းအတွက် စစ်ကောင်စီနှင့် နီးစပ်သော စီးပွားရေးသမားများအပါအဝင် အငြိမ်းစားစစ်ဖက်ဆိုင်ရာများက ကျပ်ငွေ ၃၃ ဘီလီယံကျော် (အမေရိကန်ဒေါ်လာ ၁၀ သန်းခန့်)ကို ထည့်ဝင်လှူဒါန်းခဲ့သည်။
ရုပ်ပွားတော်တည်ဆောက်ရာတွင် ပလ္လင်တော်အပိုင်း၊ တင်ပလ္လင်ခွေအပိုင်း ၊ ကိုယ်လုံးတော်ပိုင်း နှင့် ဦးခေါင်းတော်အပိုင်း ဟူ၍ အပိုင်း (၄) ပိုင်းခွဲကာ တည်ဆောက်ခဲ့သည်။
တည်ဆောက်ချိန် တစ်နှစ်ကျော်ကြာမြင့်ခဲ့သည်။
ထူးခြားချက်မှာ ဘုရားဘွဲတော် နှင့် ဘုရားတည်သည်အချိန်မှ ပြီးစီးသည်အထိ ဂဏန်းများသည် ပေါင်းခြင်း ၉ ရလေ၏။
၂၀၂၃ ခုနှစ် မတ်လတွင် ရုပ်ပွားတော်၏ မျက်လုံးအောက်တွင် အစင်းကြောင်းများပေါ်ကာ မျက်ရည်ကျသကဲ့သို့ ဖြစ်ပေါ်ခဲ့သဖြင့် အဝတ်များဖြင့် ကာရံကာ ပြန်လည်ပြုပြင်ခဲ့ရကာ ဘုရားဖူးခွင့်၊ ဓာတ်ပုံရိုက်ခွင့်များ ပိတ်ပင်ခဲ့သည်။
၂၀၂၃ ခုနှစ် ဩဂုတ်လ ၁ ရက်နေ့၊ မြန်မာသက္ကရာဇ် ၁၃၈၅ ခုနှစ် ၊ ဒုတိယ ဝါဆိုလပြည့် ဓမ္မစကြာနေ့တွင် ရုပ်ပွားတော်အား ကမ္ဘာ့နိုင်ငံအသီးသီးမှ ဆရာတော်များ၊ ထိုင်းနိုင်ငံမှ ဗြဟ္မဝဇိရရံသီဆရာတော် အပါအဝင် သံဃာတော် အပါး ၉၀၀ မှ ဗုဒ္ဓါဘိသေက အနေကဇာတင်ခြင်းအခမ်းအနားကို ပြုလုပ်ခဲ့သည်။
ရေစက်ချအခမ်းအနားတွင် ကျောက်မဲဆရာတော် ဒေါက်တာ ဘဒ္ဒန္တ စန္ဒနသာရက လက်သုံးချောင်းထောင်ကာ ဗုဒ္ဓ၏ အဆုံးအမသုံးချက်ကို ဟောပြောခဲ့သည်။
ထိုနေ့မှာပင် ဗိုလ်ချုပ်မှူးကြီး မင်းအောင်လှိုင်က သာသနာရေးနှင့် ယဉ်ကျေးမှုဝန်ကြီး ဦးကိုကိုအား ကျန်းမာရေးအကြောင်းပြချက်ဖြင့် ရာထူးမှ အနားယူခွင့်ပြုခဲ့သည်။
ကိုးကား ကဏ္ဍ:နေပြည်တော်ရှိ အဆောက်အအုံများ။
ဦးသာဌေး (၁၉၅၈ မွေးဖွား) သည် လက်ရှိ မြန်မာနိုင်ငံ၏ ပြည်ထောင်စုတရားသူကြီးချုပ်ဖြစ်သည်။
၎င်းကို နိုင်ငံတစ်ဝန်းလုံးအရေးပေါ်အခြေအနေကြေညာထားသည့်ကာလ ၂၀၂၃ ဩဂုတ် ၃ရက်တွင် နိုင်ငံတော်စီမံအုပ်ချုပ်ရေးကောင်စီက ခန့်အပ်ခဲ့ခြင်းဖြစ် သည်။
၂၀၀၈ခုနှစ်ဖွဲ့စည်းပုံအခြေခံဥပဒေ အရ ပေါ်ပေါက်လာသည့် ဒုတိယမြောက် ပြည်ထောင်စုတရားသူကြီးချုပ် လည်းဖြစ်သည်။
ပညာသင်ဘဝ ၁၉၈၀ ခုနှစ်တွင် ရန်ကုန်တက္ကသိုလ် ဥပဒေဘွဲ့ (LL.B) ကိုရရှိခဲ့သည်။
ယင်းဘွဲ့ကို စာပေးစာယူသင်တန်းဖြင့် ရရှိခဲ့ခြင်းဖြစ်သည်။
ဝန်ထမ်းဘဝ ဥပဒေဘွဲ့ရရှိပြီးနောက် တပ်မတော်(ကြည်း) ဗိုလ်သင်တန်းကျောင်းမှ တဆင့် တပ်မတော်သို့ ဝင်ရောက်ခဲ့သည်။
ယင်းနောက် စစ်ဥပဒေချုပ်ရုံးတွင် လက်ထောက်စစ်ဥပဒေချုပ်ရာထူးအထိ ဗိုလ်မှူးကြီးအဆင့်ဖြင့် ၂၄ နှစ်ကျော် တာဝန်ထမ်းဆောင်ခဲ့သည်။
သူသည် နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီလက်ထက် ၂၀၁၀ ခုနှစ်တွင် ဗိုလ်မှူးကြီးအဆင့်ဖြင့် စစ်ဥပဒေချုပ်ရုံးမှ အငြိမ်းစားယူခဲ့ပြီး ပြည်ထောင်စုရွေးကောက်ပွဲကော်မရှင် အဖွဲ့ဝင် အဖြစ် ခန့်အပ်တာဝန်ပေးခြင်းခံရသည်။
ထိုတာဝန်ကို ၂၀၁၁ ခုနှစ် မတ်လ ၂၉ ရက်အထိ တာဝန်ထမ်းဆောင်ခဲ့သည်။
၂၀၁၁ ခုနှစ်၊ မတ်လ ၃၀ ရက်နေ့တွင် ပြည်ထောင်စုတရားလွှတ်တော်ချုပ် တရားသူကြီးအဖြစ် ပြည်ထောင်စုလွှတ်တော် တွင် အဆိုတင်သွင်းခံရမှုအရ ပြည်ထောင်စုတရားလွှတ်တော်ချုပ်တရားသူကြီး ဖြစ်လာသည်။
ထိုတာဝန်ကို ၂၀၁၁ မတ်လ ၃၀ ရက်မှ စစ်အာဏာသိမ်းပြီး ၂၀၂၂ ခုနှစ်၊ မတ်လ ၁၃ ရက်နေ့အထိ တာဝန်ထမ်းဆောင်ခဲ့သည်။
၂၀၂၂ မတ်လ ၁၄ ရက်နေ့တွင် နိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံးဥက္ကဋ္ဌ အဖြစ် ခန့်အပ်ခြင်းခံရသည်။
တရားသူကြီးချုပ်တာဝန် ၂၀၂၃ ခုနှစ်၊ ဩဂုတ်လ ၃ ရက်နေ့အထိ နိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံး ဥက္ကဋ္ဌ အဖြစ်တာဝန်ထမ်းဆောင်ခဲ့ပြီးနောက် နောက်တစ်ရက်တွင် နိုင်ငံတော်စီမံအုပ်ချုပ်ရေးကောင်စီက ၎င်းကို ပြည်ထောင်စုတရားသူကြီးချုပ်အဖြစ် ခန့်အပ်သည်။
မိသားစုဘဝ ဦးသာဌေး သည် အိမ်ထောင်သည်တစ်ဦး ဖြစ်သည်။
၎င်း၏ အကိုမှာ နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီဝင်ဟောင်းလည်းဖြစ်၊ စစ်ကိုင်းတိုင်းဒေသကြီးဝန်ကြီးချုပ်ဟောင်းလည်း ဖြစ်သည့် ဦးသာအေး ဖြစ်သည်။
ဒေါက်တာထိန်လင်းဦး(၁၈ မတ် ၁၉၇၂ဖွား) သည် ဥပဒေရေးရာဝန်ကြီးဌာန ၏ ဒုတိယဝန်ကြီး ဖြစ်သည်။
ယင်းအပြင် ဒုတိယရှေ့နေချုပ်လည်း ဖြစ်သည်။
ယင်းမတိုင်ခင်က စစ်အုပ်ချုပ်ရေးကြေညာထားသည့် ရန်ကုန်မြို့ လှိုင်သာယာမြို့နယ် စစ်ခုံရုံး ဥက္ကဋ္ဌ ဖြစ်သည်။
ဝန်ထမ်းဘဝ သူသည် တက္ကသိုလ်မှ ဥပဒေဘွဲ့ရ ကျောင်းသားတစ်ဦးဖြစ်သည်။
ယင်းအပြင် ဥပဒေပညာဖြင့် ဒေါက်တာဘွဲ့ရထားသူလည်းဖြစ်သည်။
ဒေါက်တာထိန်လင်းဦးသည် ဥပဒေဘွဲ့ရကျောင်းသားဘဝမှတဆင့် တပ်မတော်(ကြည်း)ဗိုလ်သင်တန်းကျောင်း၊ (ဗထူး) အမှတ်စဉ်(၉၉) သို့ တက်ရောက်ကာ တပ်မတော်ထဲ ဝင်ရောက်ခဲ့သူဖြစ်သည်။
ထိုမှတဆင့် သူသည် စစ်ဥပဒေချုပ်ရုံး တွင် တာဝန်ထမ်းဆောင်သည်။
မြန်မာနိုင်ငံစစ်အာဏာသိမ်းပြီးနောက် စစ်အုပ်ချုပ်ရေးကြေညာထားသည့် ရန်ကုန်လှိုင်သာယာမြို့နယ်စစ်ခုံရုံးတွင် သူသည် ဥက္ကဋ္ဌဖြစ်လာသည်။
ဒေါက်တာထိန်လင်းဦးသည် ဒုတိယရှေ့နေချုပ်အဖြစ် မထမ်းဆောင်ခင် ဗိုလ်မှူးကြီးအဆင့်ဖြင့် စစ်ဥပဒေချုပ်ရုံးတွင် နောက်ဆုံးတာဝန်ထမ်းဆောင်ခဲ့သည်။
သူ့ကို နိုင်ငံတော်စီမံအုပ်ချုပ်ရေးကောင်စီက ၂၀၂၃ ဩဂုတ် ၃ရက်တွင် ဥပဒေရေးရာဝန်ကြီးဌာန ဒုတိယဝန်ကြီး နှင့် ဒုတိယရှေ့နေချုပ် အဖြစ် ခန့်အပ်ခဲ့ခြင်း ဖြစ်သည်။
မိသားစုဘဝ သူသည် အိမ်ထောင်သည်တစ်ဦးဖြစ်ကာ သမီးတစ်ဦးရှိသည်။
အလ်ဖရဲဒ် လိုသာ ဝေဂေနာ(; ၁၈၈၀ နိုဝင်ဘာ ၁ ~ ၁၉၃၀ နိုဝင်ဘာ ၂) သည် ဂျာမဏီလူမျိုး ရာသီဥတုဗေဒပညာရှင်၊ ဘူမိဗေဒပညာရှင်၊ ဘူမိရူပဗေဒပညာရှင်၊ မိုးလေဝသပညာရှင်နှင့် ဝင်ရိုးစွန်းသုတေသီ ဖြစ်သည်။
ကဏ္ဍ:၁၈၈၀ မွေးဖွားသူများ ကဏ္ဍ:၁၉၃၀ ကွယ်လွန်သူများ။